cyanic-selkie/wikianc huggingface dataset:
เจ้าหญิงมารีแห่งลีชเทินชไตน์ (ประสูติ ค.ศ. 1959)
ทรงงาน
ขณะเสด็จกลับปารีส เป็นการถาวร พระองค์ได้รับการถวายตำแหน่ง หัวหน้าคณะกรรมาธิการบริการด้านการแพทย์และการสอนพิเศษ และทรงสนับสนุนให้มีการประชุมเกี่ยวกับมนุษยธรรมในยุโรป
เสกสมรส
พระองค์ทรงเสกสมรสกับ เจ้าชายกันคาแห่งลีชเทินชไตน์ ในเดือนกันยายน ปี พ.ศ. 2531 ณ ริโอเดจาเนโร รับพระราชทานพระอิสริยยศ เจ้าหญิงแห่งลีชเทินชไตน์ พระชายา มีพระบุตรดังนี้
หลังจากสมรสแล้วพระองค์ พระสวามีและพระบุตรเสด็จไปประทับฝรั่งเศสเป็นบางครั้งเพื่อทรงเยี่ยมพระบิดาพระมารดาและพระญาติวงศ์
คำร่วมเชื้อสาย
ในภาษาศาสตร์ คำร่วมเชื้อสาย (cognate) คือคำศัพท์ที่มีต้นกำเนิดทางศัพทมูลวิทยาหรือ รากศัพท์ ร่วมกัน คำร่วมเชื้อสายมักจะถูกสืบทอดจากภาษาบรรพบุรุษร่วมกัน แต่ก็อาจมีการยืมคำจากภาษาอื่น ตัวอย่างเช่นคำว่า dish (ดิช) และ desk (เดสฺก) ในภาษาอังกฤษและคำว่า Tisch (ทิช, "โต๊ะ") ในภาษาเยอรมันเป็นคำร่วมเชื้อสายเพราะทั้งสองมาจากคำว่า discus (ดิสกุส) ในภาษาละตินซึ่งเกี่ยวข้องกับพื้นผิวเรียบ ๆ ของพวกมัน คำร่วมเชื้อสายอาจวิวัฒน์ความหมายที่คล้ายกัน ต่างกัน หรือแม้กระทั่งตรงข้ามกัน แต่ในกรณีส่วนใหญ่จะมีเสียงหรือตัวอักษรที่คล้ายกันหรือในบางกรณีแตกต่างกัน บางคำที่เสียงเหมือนกันแต่ไม่ได้มีรากศัพท์ร่วมกันเรียกว่าคำร่วมเชื้อสายเทียม (false cognate) ในขณะที่บางคำที่เป็นคำร่วมเชื้อสายแต่ความหมายต่างกันเรียกว่าเพื่อนเทียม (false friend)
คุณลักษณะ
คำร่วมเชื้อสายไม่จำเป็นต้องมีความหมายเดียวกัน เพราะจะเปลี่ยนแปลง (semantic change) ไปในขณะที่ภาษาต่าง ๆ พัฒนาแยกจากกัน ตัวอย่างเช่นคำว่า starve (สตารฺฟ) ในภาษาอังกฤษ และ sterven (แชฺตรฺเวิน) ในภาษาดัตช์หรือ sterben (แชฺตรฺเบิน, "ตาย") ในภาษาเยอรมันล้วนอนุพัทธ์มาจากรากภาษาเจอร์แมนิกดั้งเดิม (proto-germanic language) *sterbaną (เสฺตรฺบานาง์, "die") Discus ก็มาจากคำว่า δίσκος (ดิสโกส) ในภาษากรีก (จากกริยา δικεῖν ดิเกน, "โยน") คำทายาท (reflex (linguistics)) ของคำว่า discus ในภาษาอังกฤษที่มาทีหลังและเป็นคนละคำกันซึ่งอาจมาจากภาษาละตินยุคกลาง (medieval latin) คำว่า desca คือคำว่า desk (ดูพจนานุกรมภาษาอังกฤษ ฉบับออกซฟอร์ดใต้คำว่า desk)
แต่คำร่วมเชื่อสายไม่จำเป็นต้องมีรูปที่คล้ายกัน: คำว่า father (ฟาเธอรฺ) ในภาษาอังกฤษ père (แปรฺ) ในภาษาฝรั่งเศส และ հայր (ฮายฺร hayr) ในภาษาอาร์มีเนียล้วนอนุพัทธ์มาโดยตรงจากคำว่า  (ประมาณ เปฺหฺ2ตรฺ) ในภาษาอินโด-ยูโรเปียนดั้งเดิม ตัวอย่างที่สุดขีดคือคำว่า երկու (เอรฺกุ erku) ในภาษาอาร์มีเนียและ two (ทู, "สอง") ในภาษาอังกฤษซึ่งทั้งสองเป็นคำร่วมเชื้อสายและอนุพัทธ์มาจากคำว่า *dwóh₁ (ประมาณ โดฺวหฺ1) ในภาษาอินโด-ยูโรเปียนดั้งเดิม (ทราบว่าการเปลี่ยนแปลงของเสียง *dw > erk ในภาษาอาร์มีเนียนั้นเกิดขึ้นตามปรกติ คือมีรูปแบบและลายที่แน่นอน)
ระหว่างภาษา
ตัวอย่างของคำร่วมเชื้อสายในตระกูลภาษาอินโด-ยูโรเปียนคือคำว่า "กลางคืน" เช่น night (ภาษาอังกฤษ) nicht (ภาษาสกอต) Nacht (ภาษาเยอรมัน) nacht (ภาษาดัตช์) nag (ภาษาอาฟรีกานส์) Naach (ภาษาโคโลญ (Colognian)) natt (ภาษาสวีเดนและภาษานอร์เวย์) nat (ภาษาเดนมาร์ก) nátt (ภาษาแฟโร) nótt (ภาษาไอซ์แลนด์) noc (ภาษาเช็ก ภาษาสโลวักและภาษาโปแลนด์) ночь noch (ภาษารัสเซีย) ноќ noć (ภาษามาซิโดเนีย), нощ, nosht (ภาษาบัลแกเรีย), nishi (ภาษาเบงกอล), ніч, nich (ภาษายูเครน), ноч, noch/noč (ภาษาเบลารุส) noč (ภาษาสโลวีเนีย) noć (ภาษาบอสเนีย ภาษาเซอร์เบียและภาษาโครเอเชีย) nakts (ภาษาลัตเวีย) naktis (ภาษาลิทัวเนีย) νύξ nyx (ภาษากรีกโบราณ νύχτα / nychta ในภาษากรีกสมัยใหม่ (Modern Greek)) nakt- (ภาษาสันสกฤต) natë (ภาษาแอลเบเนีย) nos (ภาษาเวลส์และภาษาคอร์นวอลล์) noz (ภาษาเบรอตง) nox/nocte (ภาษาละติน) nuit (ภาษาฝรั่งเศส) noche (ภาษาสเปน) nueche (ภาษาอัสตูเรียส) noite (ภาษาโปรตุเกสและภาษากาลิเซีย) notte (ภาษาอิตาลี) nit (ภาษากาตาลา) nuèch / nuèit (ภาษาอ็อกซิตัน)และ noapte (ภาษาโรมาเนีย) ล้วนมีความหมายว่า "กลางคืน" และอนุพัทธ์มาจากคำว่า ในภาษาอินโด-ยูโรเปียนดั้งเดิม
ตัวอย่างของตระกูลภาษาอินโด-ยูโรเปียนอีกคำคือคำว่า "ดาว" เช่น star (ภาษาอังกฤษ) starn (ภาษาสกอต) Stern (ภาษาเยอรมัน) ster (ภาษาดัตช์และภาษาอาฟรีกานส์) Schtähn (ภาษาโคโลญ) stjärna (ภาษาสวีเดน) stjerne (ภาษานอร์เวย์และภาษาเดนมาร์ก) stjarna (ภาษาไอซ์แลนด์) stjørna (ภาษาแฟโร) stairno (ภาษากอทิก (Gothic language)) str- (ภาษาสันสกฤต และเป็นรากศัพท์ของคำว่า "ดารา" ในภาษาไทย) tara (ภาษาฮินดีและภาษาเบงกอล) tera (ภาษาสิเลฏี) tora (ภาษาอัสสัม) setāre (ภาษาฟาร์ซี) stoorei (ภาษาปาทาน) estêre หรือ stêrk (ภาษาเคิร์ด) astgh (ภาษาอาร์มีเนีย) ἀστήρ (astēr) (ภาษากรีกหรือ ἀστέρι / ἄστρο asteri / astro ในภาษากรีกสมัยใหม่) astrum / stellă (ภาษาละติน) astre / étoile (ภาษาฝรั่งเศส) astro / stella (ภาษาอิตาลี) stea (ภาษาโรมาเนียและภาษาเวเนโต (Venetian language)) estel (ภาษากาตาลา) astru / isteddu (ภาษาซาร์เดญญา (Sardinian language)) estela (ภาษาอ็อกซิตัน) estrella และ astro (ภาษาสเปน) estrella (ภาษาอัสตูเรียสและภาษาเลโอน (Leonese dialect)) estrela และ astro (ภาษาโปรตุเกสและภาษากาลิเซีย) seren (ภาษาเวลส์) steren (ภาษาคอร์นวอลล์) และ sterenn (ภาษาเบรอตง) มาจากคำในภาษาอินโด-ยูโรเปียนดั้งเดิมว่า แปลว่า "ดาว"
ราชอาณาจักรโปแลนด์
ราชอาณาจักรโปแลนด์ อาจจะหมายถึง
คำร่วมเชื้อสาย
ระหว่างภาษา
ตัวอย่างของคำในภาษาไทยที่เป็นคำร่วมเชื้อสายกับคำภาษาอังกฤษซึ่งยืมมาจากภาษาเขมรโบราณและสันสกฤตตามลำดับคือคำว่า รถ (ดูวิกิพจนานุกรมภาษาอังกฤษและไทย) กับคำว่า rotate ("หมุน") ทั้งสองมาจากคำว่า ในภาษาอินโด-ยูโรเปียนดั้งเดิมซึ่งแปลว่า "กลิ้ง"
ราชอาณาจักรโปแลนด์
Königreich Polen Poola Kuningriik ポーランド王国 Regnum Poloniae Lenkijos karalystė Lehistan Krallığı
คำร่วมเชื้อสาย
ระหว่างภาษา
คำว่า سلام salām ในภาษาอาหรับ shalom ในภาษาฮีบรู shlama ในภาษาแอราเมอิกใหม่อัสซีเรียและ selamในภาษาอัมฮารา (Amharic) ก็เป็นคำร่วมเชื้อสายที่แปลว่า สันติภาพ โดยอนุพัทธ์มาจากคำว่า *šalām- ในภาษาเซมิติกดั้งเดิม (proto-semetic) ซึ่งมีความหมายเดียวกัน
บางครั้งคำร่วมเชื้อสายจะมองเห็นได้ยากกว่าตัวอย่างด้านบนและบางคนหรือองกรณ์ก็จะตีความหลักฐานไปแตกต่างกัน อย่างคำว่า milk ในภาษาอังกฤษเป็นคำร่วมเชื้อสายชัดเจนกับคำว่า Milch ในภาษาเยอรมัน melk ในภาษาดัตช์ молоко (moloko) ในภาษารัสเซีย mleko ในภาษาเซอร์เบียและภาษาสโลวีเนีย และ mlijeko ในภาษามอนเตเนโกร ภาษาบอสเนียและภาษาโครเอเชีย ในทางกลับกันคำว่า lait ในภาษาฝรั่งเศส llet ในภาษากาตาลา latte ในภาษาอิตาลี lapte ในภาษาโรมาเนีย leche ในภาษาสเปน และ leite ในภาษาโปรตุเกสและภาษากาลิเซีย (ทั้งหมดแปลว่า "นม") นั้นเป็นคำร่วมเชื้อสายที่ชัดเจนน้อยกว่าของคำว่า γάλακτος gálaktos กาลักโตส ในภาษากรีกโบราณ (รูปสัมพันธการกเอกพจน์ (genitive singular) ของคำว่า γάλα gála กาลา "นม") ความสัมพันธ์ที่เห็นได้ชัดยิ่งกว่าเดิมอยู่ในคำว่า lac "นม" ภาษาละตินซึ่งเป็นคำระหว่างทางไปสู่คำว่า lactic และคำศัพท์อื่น ๆ ที่ยืมมาจากภาษาละตินในภาษาอังกฤษ
คำร่วมเชื้อสายบางคำตรงข้ามกันทางอรรถศาสตร์ หรือมีความหมายตรงข้ามกัน ตัวอย่างเช่นในขณะที่คำว่า chutzpah คุตสปะห์ ในภาษาฮิบรูแปลว่า "ความโอหัง" คำร่วมเชื้อสายในภาษาอาหรับคลาสสิก حصافة ḥaṣāfah ฮะศอฟะฮ์ แปลว่า "การตัดสินที่น่าเชื่อถือ" ตัวอย่างอีกคำคือคำว่า empathy "ความร่วมรู้สึก" ในภาษาอังกฤษ และคำว่า εμπάθεια empátheia เอมปะเธีย "ความมุ่งร้าย" ในภาษากรีก
ภายในภาษาเดียวกัน
คำร่วมเชื้อสายในภาษาเดียวกัน หรือคำฝาแฝด (doublet (linguistics)) อาจมีความหมายที่ต่างกันเล็กน้อยไปถึงต่างกันสิ้นเชิง ตัวอย่างเช่นคำว่า ward และ guard "ปกป้อง ระวัง"(<PIE *wer-, "to perceive, watch out for" "รับรู้ ระวัง") ในภาษาอังกฤษเป็นคำร่วมเชื้อสาย เช่นเดียวกับคำว่า shirt "เสื้อ" และ skirt "กระโปรง" (<PIE *sker-, "to cut" "ตัด") ในบางกรณีรวมถึงกรณีนี้ด้วย คำหนึ่ง ("skirt") ได้รับมาจากภาษาอื่นที่ใกล้เคียงกับภาษาอังกฤษ ส่วนอีกคำเป็นคำพื้นเมื่อง ("shirt") คำยืมหลายคำเป็นแบบนี้ ซึ่งคำว่า skirt ในตัวอย่างนี้ยืมมาจากภาษานอร์สเก่าในช่วงเดนลอว์
บางครั้งฝาแฝดทั้งสองก็มาจากภาษาอื่นทั้งคู่โดยปกติจะเป็นภาษาเดียวกันแต่ช่วงเวลาต่างกัน ตัวอย่างเช่นคำว่า chief (ที่แปลว่าหัวหน้าในภาษาอังกฤษ) มาจากคำว่า chef ("หัว") ในภาษาฝรั่งเศสสมัยกลางและการออกเสียงสมัยใหม่ก็อนุรักษ์เสียงพยัญชนะของภาษาฝรั่งเศสสมัยกลาง ส่วนคำว่า chef (เชฟ หัวหน้าครัว) ถูกยืมมาจากคำเดียวกันในศตวรรษต่อ ๆ มาแต่เสียงพยัญชนะได้เปลี่ยนแปลงเป็นเสียง "sh" แล้วในภาษาฝรั่งเศส คำเช่นนี้ก็สามารถเรียกได้ว่าเป็นฝาแฝดทางศัพทมูลวิทยา และยังพบได้ในปริมาณที่มากกว่าสองเช่นกับคำว่า wain ("เกวียน" ภาษาอังกฤษพื้นเมือง) waggon/wagon ("เกวียน รถตู้ ตู้รถไฟ" จากภาษาดัตช์) และ vehicle ("ยานพาหนะ" จากภาษาละติน) ในภาษาอังกฤษ
คำในภาษาหนึ่งอาจถูกยืมไปในภาษาอื่นและได้พัฒนาความหมายใหม่หรือรูปใหม่ขึ้นมาแล้วถูกยืมกลับเข้าไปภาษาต้นฉบับ นี่เรียกว่าการยืมใหม่ (reborrowing) ตัวอย่างเช่นคำว่า κίνημα (กินิมา, "การเคลื่อนไหว") ในภาษากรีกกลายเป็นคำว่า cinéma ในภาษาฝรั่งเศส (สิเนมา เปรียบเทียบกับภาษาอังกฤษอเมริกันคำว่า movie) และสุดท้ายถูกยืมกลับเข้าภาษากรีกเป็นคำว่า σινεμά (สิเนมา, "ศิลปะของภาพยนตร์" "โรงภาพยนตร์") คำว่า κίνημα และ σινεμά ในภาษากรีกจึงเป็นคำฝาแฝด
คำฝาแฝดที่ไม่ชัดเจนมากในภาษาอังกฤษอีกคู่คือคำว่า grammar (แกรมมาร์ "ไวยากรณ์") และ glamour (แกลเมอร์ "เสน่ห์")
คำร่วมเชื้อสายเทียม
คำร่วมเชื้อสายเทียมคือคำที่ผู้คนส่วนมากเชื่อว่าเกี่ยวข้องกัน (มีต้นกำเนิดร่วมกัน) แต่การตรวจสอบทางภาษาศาสตร์ได้เปิดเผยว่ามันไม่เกี่ยวข้องกัน ตัวอย่างเช่นคำกริยา ในภาษาละตินและ ในภาษาเยอรมันแปลว่า "มี" ทั้งสองดูเหมือนจะเกี่ยวข้องกันหากมองแค่ที่ความคล้ายคลึงแบบผิวเผิน แต่ทว่าคำทั้งสองวิวัฒน์มาจากรากที่ต่างกัน โดยในกรณีนี้เป็นรากภาษาอินโด-ยูโรเปียนดั้งเดิม (PIE) ที่ต่างกัน คำทั้งสองจึงไม่สามารถเป็นคำร่วมเชื่อสายกันได้ (ดูกฎของกริมม์สำหรับตัวอย่าง) คำว่า haben ในภาษาเยอรมันและ have ในภาษาอังกฤษมาจากราก *kh₂pyé- (จับ) ใน PIE และคำร่วมเชื้อสายแท้ในภาษาละตินคือคำว่า capere (ยึด จับ) ในทางตรงข้ามคำว่า habēre ในภาษาละตินมาจากราก *gʰabʰ (ให้ รับ) ใน PIE และคำร่วมเชื้อสายแท้ในภาษาอังกฤษที่มีรากเดียวกันคือคำว่า give (ให้) และ geben (ให้) ในภาษาเยอรมัน
เอวินซ์
เอวินซ์ (Evince) เป็นโปรแกรมดูเอกสารชนิด PDF และ PostScript ของแพลตฟอร์ม GNOME เป้าหมายของ Evince คือเป็นโปรแกรมดูเอกสารแบบครบวงจรที่สามารถแทนโปรแกรมดูเอกสารอื่นๆ ในอดีตของ GNOME เพื่อลดความสับสนของผู้ใช้
เอวินซ์ถูกรวมเข้ามาใน GNOME 2.12 ซึ่งออกเมื่อ 7 กันยายน ค.ศ. 2005 โดยภาษาที่ใช้ส่วนใหญ่คือ ภาษาซี มีส่วนประกอบที่เป็น C++ เล็กน้อย
เอวินซ์เป็นซอฟต์แวร์เสรี ใช้สัญญาอนุญาตแบบ GPL
อกหวำ
อกหวำ (pectus excavatum) เป็นความผิดปกติแต่กำเนิดชนิดหนึ่งของผนังอกด้านหน้า ทำให้กระดูกสันอกและซี่โครงเจริญผิดปกติ ส่งผลให้หน้าอกมีลักษณะบุ๋มลงไปตรงกลาง อาจเป็นมาตั้งแต่เกิดหรือเริ่มเป็นให้เห็นเมื่อเข้าวัยรุ่นก็ได้
ผู้ป่วยอาจได้รับผลกระทบทางลบต่อจิตใจ และอาจพยายามหลีกเลี่ยงกิจกรรมที่ต้องเปิดเผยความผิดปกติในที่ชุมชน
การรักษา
หากมีอาการน้อยไม่จำเป็นต้องทำการแก้ไข หากเป็นมากอาจต้องแก้ไขอาจด้วยวิธีแบบรุกล้ำหรือแบบไม่รุกล้ำหรือแบบผสมผสาน หากต้องผ่าตัด ก่อนผ่าตัดมักต้องมีการตรวจเพิ่มเติม เช่น ซีทีสแกน การตรวจการทำงานของปอด และการตรวจการทำงานของหัวใจ เช่น การตรวจคลื่นไฟฟ้าหัวใจ เป็นต้น
รินลณี ศรีเพ็ญ
รินลณี ศรีเพ็ญ (เกิด 24 พฤศจิกายน พ.ศ. 2521) ชื่อเล่น จอย เป็นนักแสดง พิธีกร นางแบบชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ
รินลณี ศรีเพ็ญ หรือ จอย มีบิดาชื่อ ประเสริฐศักดิ์ ศรีเพ็ญ มารดาชื่อ รัตน์มณี ศรีเพ็ญ และมีพี่สาว 1 คน ชื่อ ฐิติพร ศรีเพ็ญ
รินลณี เข้าสู่วงการบันเทิง ตั้งแต่เรียนอยู่ชั้นปี 1 เมื่อ ไก่ วรายุฑ มิลินทจินดา ผู้จัดละคร กำลังมองหานางเอกสาวหน้าใหม่มารับบท "พจมาน" ในละครเรื่อง บ้านทรายทอง
จอย รินลณี รับงานถ่ายโฆษณา ถ่ายแบบ เดินแบบ มิวสิกวิดีโอ (เพลงยอม ของ เรืองศักดิ์ ลอยชูศักดิ์) และเรียนการแสดงกับภัทราวดี มีชูธน และยิ่งยศ ปัญญา ก่อนจะรับบทนางเอกในละครกัลปังหา ตามด้วย บ้านทรายทอง คู่กับหนุ่ม ศรราม เทพพิทักษ์ หลังจากนั้นก็มีละครอย่างต่อเนื่อง ซึ่งช่วงปัจจุบันนี้ละครส่วนใหญ่ที่จอยมีบทบาท จะรับบทเป็นนางร้าย และบทบาทที่มีคนดูทั่วประเทศพูดถึงมากที่สุด คือ เยนหลิง (คุณนายที่ 2) จากเรื่อง มงกุฎดอกส้ม และ ดอกส้มสีทอง ผลงานต่อมาคือละครเรื่อง ดวงใจพิสุทธิ์ รับบทเป็นชลีกร ซึ่งทำให้จอยได้รับรางวัลนักแสดงสมทบหญิงยอดเยี่ยม จากงาน คมชัดลึก อวอร์ด ครั้งที่ 14
ระหว่าง พ.ศ. 2540–2559 เธอมีผลงานหลายเรื่อง ได้แก่ หักเหลี่ยมพระกาฬ, กิเลสมาร, ''รัตตมณี ร.ศ. 220, ตม, สำเภาทอง, สร้อยแสงจันทร์, จอมใจ, กรุงเทพราตรี, จำเลยรัก, มงกุฏแสงจันทร์, เชลยศักดิ์, วนิดา, มงกุฏดอกส้ม, ดอกส้มสีทอง, สาปพระเพ็ง, ก๊วนคานทองกับแก๊งพ่อปลาไหล, เจ้าบ้าน เจ้าเรือน'' เป็นต้น
ด้านการศึกษา ศึกษาระดับมัธยมที่ โรงเรียนหอวัง ระดับปริญญาตรีที่ คณะบริหารธุรกิจ มหาวิทยาลัยเกษตรศาสตร์ สาขาการเงิน ได้รับเกียรตินิยมอันดับสอง และระดับปริญญาโทที่ คณะวารสารศาสตร์และสื่อสารมวลชน มหาวิทยาลัยธรรมศาสตร์
สกุลศรีเพ็ญ ได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว รัชกาลที่ 6 โดยมีพระยาศรีสหเทพ (ทองเพ็ง) เป็นต้นสกุล
ชิค คอเรีย
อาร์มันโด แอนโทนี "ชิค" คอเรีย (Armando Anthony "Chick" Corea, 12 มิถุนายน ค.ศ. 1941 – 9 กุมภาพันธ์ ค.ศ. 2021 ) เป็นนักแต่งเพลง และนักเปียโนแจ๊สชาวอเมริกัน มีชื่อเสียงในฐานะหนึ่งในผู้บุกเบิกดนตรีแนวแจ๊สฟิวชัน โดยเป็นสมาชิกร่วมวงดนตรีของไมล์ส เดวิส ช่วงคริสต์ทศวรรษ 1960 และตั้งวงดนตรีชื่อ Return to Forever ช่วงปี ค.ศ. 1972–1977
ชิค คอเรียเคยได้รับการเสนอชื่อเข้าชิงรางวัลแกรมมีมากกว่า 60 รางวัล ได้รับ 23 รางวัล อัลบัมชื่อ Now He Sings, Now He Sobs ในปี ค.ศ. 1968 ของเขาได้รับการบรรจุไว้ในหอเกียรติยศของรางวัลแกรมมีในปี ค.ศ. 1999
ชิค คอเรียเป็นผู้สนับสนุนคนสำคัญของลัทธิไซแอนโทโลจี
ออริกาโน
ออริกาโน (Oregano; หรือ ; ) เป็นพืชในสกุล Origanum ที่พบบ่อย อยู่ในวงศ์ Lamiaceae เป็นพืชพื้นเมืองในเขตอบอุ่นและทางตะวันตกและตะวันตกเฉียงใต้ของยูเรเชีย และทะเลเมดิเตอร์เรเนียน
ออริกาโนเป็นพืชในวงศ์เดียวกับมินต์ ใช้เป็นเครื่องปรุงสำคัญในอาหารอิตาลี ใส่ในพิซซา ซอส อาหารจานผักและเนื้อสัตว์ทุกชนิด ใบสด ๆ มีกลิ่นหอมแรงแต่ไม่เท่ากับแบบแห้ง นิยมใช้แบบแห้งในการปรุงอาหารมากกว่า
ลักษณะ
ออริกาโนเป็นพืชยืนต้นมีเนื้อไม้ ความสูง 20–80 ซม. (8–31 นิ้ว) ลักษณะใบสีเขียวมะกอกรูปใบหอกออกตรงข้ามกัน ยาว 1–4 ซม. ( – นิ้ว) ดอกมีสีม่วงขนาด 3–4 มม. ( – นิ้ว) ผลิช่อในฤดูร้อน บางครั้งถูกเรียกว่ามาจอรัมป่า  สามารถเติบโตเป็นฤดูกาลในพื้นที่อากาศหนาวเย็นแต่มักจะไม่รอดในฤดูหนาว  ออริกาโนปลูกในต้นฤดูใบไม้ผลิ โดยเว้นระยะห่าง 30 ซม. (12 นิ้ว) ในดินที่ค่อนข้างแห้งและมีแสงแดดจัด มันจะเติบโตในช่วง pH ระหว่าง 6.0 (กรดอ่อน) และ 9.0 (ด่างอย่างแรง) โดยมีช่วงที่ต้องการระหว่าง 6.0 ถึง 8.0 เจริญได้ดีในภูมิอากาศทั่วไป โดยชอบสภาพอากาศที่ร้อนและค่อนข้างแห้ง
ใช้ประกอบอาหาร
ออริกาโนใช้ประกอบการทำอาหาร โดยใช้ส่วนของใบสำหรับปรุงรสชาติ ซึ่งเมื่อตากแห้งจะมีความเข้มข้นของกลิ่นรสมากกว่าใบสด มีรสแบบเอิร์ธโทน, อบอุ่น และขมเล็กน้อย ซึ่งออริกาโนที่มีคุณภาพดีอาจมีรสเข้มข้นจนเกือบทำให้ลิ้นชา แต่พันธุ์ที่ปรับให้เข้ากับสภาพอากาศที่หนาวเย็นอาจมีรสชาติน้อยกว่า ปัจจัยต่าง ๆ เช่น สภาพภูมิอากาศ ฤดูกาล และองค์ประกอบของดิน ส่งผลต่อน้ำมันหอมระเหยที่มีอยู่ และผลกระทบนี้อาจมากกว่าความแตกต่างระหว่างชนิดพันธุ์ย่อยต่าง ๆ สารประกอบทางเคมีที่มีส่วนช่วยในการปรุงแต่งกลิ่นรส ได้แก่ คาร์วาครอล, ไทมอล, ลิโมนีน, ปินีน, โอซิมีน และแคริโอฟิลลีน
เป็นที่นิยมในการใช้เป็นเครื่องเทศหลักของอาหารอิตาลี ความนิยมในสหรัฐเริ่มต้นเมื่อทหารที่กลับมาจากสงครามโลกครั้งที่ 2 ได้นำ "สมุนไพรพิซซา" กลับมาด้วย ซึ่งกล่าวกันว่าน่าจะรับประทานกันทางตอนใต้ของอิตาลีมาเป็นเวลาหลายศตวรรษ มักใช้กับการอบ, ผัด หรือย่าง ผัก, เนื้อสัตว์ และปลา ออริกาโนเข้ากันได้ดีกับอาหารรสเผ็ดเป็นที่นิยมทางตอนใต้ของอิตาลี ส่วนในภาคเหนือของประเทศมีความนิยมน้อยกว่าเนื่องจากมักนิยมใช้มาจอรัม
ออริกาโนถูกใช้อย่างแพร่หลายในอาหารเมดิเตอร์เรเนียนและอาหารละตินอเมริกา โดยเฉพาะอย่างยิ่งในอาหารอาร์เจนตินา
สรรพคุณทางยา
ฮิปพอคราทีสใช้ออริกาโนเป็นยาฆ่าเชื้อ เช่นเดียวกับการรักษาโรคกระเพาะและระบบทางเดินหายใจ
ออริกาโนมีฤทธิ์ต้านอนุมูลอิสระสูง เนื่องจากมีกรดฟีนอลิกและฟลาโวนอยด์สูง ในการศึกษาในหลอดทดลอง ยังแสดงให้เห็นถึงฤทธิ์ต้านจุลชีพในการต่อต้านเชื้อ Listeria monocytogenes ที่ก่อโรคในอาหาร
น้ำมันหอมระเหย
น้ำมันออริกาโนถูกนำมาใช้โดยการแพทย์พื้นบ้านมานานหลายศตวรรษ น้ำมันหอมระเหยสกัดจากส่วนใบของออริกาโน ออริกาโนหรือน้ำมันจากออริกาโนอาจใช้เป็นอาหารเสริม แต่ก็ไม่มีหลักฐานทางคลินิกที่บ่งชี้ผลใด ๆ ต่อสุขภาพ
สีย้อม
ในยุโรปเหนือ ออริกาโนใช้ในการย้อมผ้าขนสัตว์ ทำให้มีสีแดงเข้มหรือสีน้ำตาล
ในการเลี้ยงผึ้ง
ในเอเชียกลาง ออริกาโนเป็นพืชน้ำหวานที่ให้ผลผลิตน้ำผึ้งที่มีคุณภาพดี สมุนไพรออริกาโนแห้งใช้ในการเลี้ยงผึ้งเพื่อต่อสู้กับมอดขี้ผึ้งและมด
ลิซาร์ดอน
ลิซาด้อน (Lizardon (リザードン)) หรือชื่อภาษาอังกฤษคือ ชาริซาร์ด (Charizard) เป็นสายพันธุ์โปเกมอนสายพันธุ์หนึ่งในแฟรนไชส์โปเกมอนของนินเทนโดและเกมฟรีก สร้างโดยเคน ซูกิโมริ ลิซาด้อนปรากฏครั้งแรกในเกมโปเกมอนภาคเรด และ กรีน และภาคถัดมา ต่อมาปรากฏในสินค้าต่าง ๆ เกมภาคพิเศษ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ ชินอิชิโร มิกิ นักแสดงที่เคยพากย์เสียงโคจิโร่ หรือเจมส์ ในอนิเมะภาษาญี่ปุ่นภาคแรก พากย์เสียงให้ลิซาด้อนทั้งในภาษาอังกฤษและภาษาญี่ปุ่น ลิซาด้อนเป็นโปเกมอนคล้ายมังกร ตัวสีส้ม วิวัฒนาการจากลิซาโดะ ซึ่งวิวัฒนาการจากฮิโตะคาเงะอีกต่อหนึ่ง ลิซาด้อนมีร่างเมก้าสองร่าง ได้แก่ ลิซาด้อนเอกซ์ และลิซาด้อนวาย
ลิซาด้อนปรากฏในซีรีส์อนิเมะโปเกมอนร่วมกับตัวละครหลัก ซาโตชิ หรือแอช แคตชัม ภาพลิซาด้อนยังปรากฏในปกมังงะ โปเกมอนแอดเวนเชอส์ เป็นโปเกมอนของบลู หนึ่งในตัวละครหลักของเรื่อง นอกจากนี้ เรดก็ยังเป็นเจ้าของลิซาด้อนอีกหนึ่งตัว ในอนิเมะโปเกมอนออริจินส์ เขาได้มาจากศาสตรจารย์ออคิดส์ตั้งแต่ยังเป็นฮิโตะคาเงะ ลิซาดงได้รับการตอบรับอย่างดีจากสื่อ เว็บไซต์เกมส์เรดาร์ บรรยายว่าเป็น "หนึ่งในโปเกมอนที่เจ๋งที่สุด" ลิซาด้อนเป็นตุ๊กตาสัญลักษณ์ของเกมโปเกมอนภาคเรด และไฟร์เรด และปรากฏที่หน้ากล่องเกมโปเกมอนสเตเดียม โปเกมอนเรนเจอร์ โปเกมอนมิสเตอรีดันเจียน: เรดเรสคิวทีม และโปเกมอนมิสเตอรีดันเจียน: เอกซ์โพลเรอส์ออฟสกาย
โจนาธาน เบนเนตต์
ชีวิตในช่วงต้น
เบนเบตต์เกิดที่และเติบโตที่โอไฮโอ เขาได้เข้ารับการศึกษาในระดับประถมจากโรงเรียน Eagle Point Elementary School ในเมืองรอสส์ฟอร์ด และจบการศึกษาในระดับมัธยมจากโรงเรียน Rossford High School ในปี 1999 ก่อนจะจบการศึกษาในระดับอุดมศึกษาที่มหาวิทยาลัย Otterbein University
ชีวิตการทำงาน
หลังจากที่เบนเนตต์ได้ย้ายไปอยู่นิวยอร์กเขาได้รับโอกาสในการแสดงละครเวทีเรื่อง All My Children ในบทบาท JR Chandler ซึ่งผลิตโดย ABC ในระหว่างปี 2001 ถึง 2002 หลังจากนั้นเขาก็ได้ปรากฏตัวในซีรีส์ทางโทรทัศน์อยู่หลายเรื่อง อาทิ Law & Order: Special Victims Unit, Smallville และ Veronica Mars
ต่อมาในปี 2004 เขาได้มีโอกาสแสดงภาพยนตร์เรื่อง มีนเกิลส์ ก๊วนสาวซ่าส์วีนซะไม่มีในบทบาท แอรอน เซมวลส์ ซึ่งเขาก็ได้มีโอกาสร่วมเล่นกับลินด์ซีย์ โลแฮน หลังจากนั้นในปี2005 เขาก็ได้เล่นภาพยนตร์เรื่อง Cheaper by the Dozen 2 และ Lovewrecked ในปี 2007 เบนเนตต์ยังได้มีโอกาสเล่นในบท Bo Duck ในซีรีส์เรื่อง The Dukes of Hazzard: The Beginning ในปี 2009 เขาได้มีโอกาสเล่นภาพยนตร์เรื่อง Van Wilder: Freshman Year และยังปรากฏตัวในภาพยนตร์เรื่อง Elevator Girl
ในวันที่ 4 กันยายน 2014 เบนเนตต์ได้เป็นหนึ่งในผู้เข้าแข่งขันในรายการ Dancing with the Stars ซีซันที่ 19 โดยคู่เต้นของเขาก็คือ Allison Holker ซึ่งเขาก็ถูกคัดออกในสัปดาห์ที่ 6 และอยู่ในลำดับที่ 9 ของการแข่งขัน
ตั้งแต่ปี 2015 ถึง 2017 เขาได้เป็นพิธีกรทางช่อง Food Network ในรายการCake Wars ในปี 2016 เขาได้แสดงในซีรีส์เรื่อง Hit the Floor ในบทบาทผู้จัดการนักกีฬาที่เป็นเกย์ ต่อมาในปี 2018 เขาได้ออกหนังสือทำอาหารร่วมกับ Nikki Martin โดยใช้ชื่อหนังสือว่า The Burn CookBook และในวันที่ 13 มกราคม ปี 2019 เขาก็ได้เป็นหนึ่งในผู้เข้าแข่งขันในรายการ Celebrity Big Brother ซีซัน 2
ชีวิตส่วนตัว
เบนเนตต์ได้ออกมาเปิดเผยว่าเขาเป็นเกย์ และได้คบกับเจมส์ วอห์น พิธีกรชาวอเมริกัน ในวันที่ 30 พฤศจิกายน 2020 เบนเนตต์ได้ออกมายืนยันว่าเขากับแฟนหนุ่มได้ทำการหมั้นกันระหว่างการถ่ายทำภาพยนตร์เรื่อง The Christmas House  ในปี 2021 เบนเนตต์และวอห์นถือเป็นคู่รักชายรักร่วมเพศคู่แรกที่ได้มีโอกาสขึ้นปกนิตยสาร The Knot และในเดือนมีนาคม ปี2022 เบนเนตต์และวอห์นก็ได้จัดพิธีสมรสในประเทศเม็กซิโก
แหล่งข้อมูลอื่น
1981
พระเจ้าบรมวงศ์เธอ พระองค์เจ้ามณี
พระเจ้าบรมวงศ์เธอ พระองค์เจ้ามณี หรือ พระองค์เจ้ามณีนิล (พ.ศ. 2333 - 24 พฤศจิกายน พ.ศ. 2408) พระราชธิดาพระองค์ที่ 25 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาอู่
พระประวัติ
พระเจ้าบรมวงศ์เธอ พระองค์เจ้ามณี ประสูติเมื่อพ.ศ. 2333 เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาอู่ ธิดาพระยาเพชรบุรี (บุญรอด)
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้ามณีทรงได้รับพระราชทานด้วย ปรากฏใน พระราชพงศาวดารกรุงรัตนโกสินทร์ รัชกาลที่ 2 เรื่องสร้างสวนขวา ว่า
"...๕ พระองค์เจ้ามณฑา ๖ พระองค์เจ้ามณีนิล ๗ พระองค์เจ้าดวงสุดา สามพระองค์นี้มีพระชนม์ยืนมาอยู่นาน ได้เปนพระบรมวงษ์เธอผู้ใหญ่ในแผ่นดินประจุบันนี้..."
พระเจ้าบรมวงศ์เธอ พระองค์เจ้ามณี สิ้นพระชนม์ในรัชกาลที่ 4 เมื่อวันศุกร์ที่ 24 พฤศจิกายน พ.ศ. 2408 เวลาทุ่มเศษ พระชันษา 75 ปี พระอัฐิเก็บไว้ที่พระเบญจาชั้นที่ 2 หอพระนาก
กีฬากาบัดดีในกีฬาแห่งชาติ ครั้งที่ 45
กีฬากาบัดดีในกีฬาแห่งชาติ ครั้งที่ 45 จัดแข่งขันที่สนามบาสเกตบอล โรงเรียนวรนารีเฉลิม อำเภอเมืองสงขลา จังหวัดสงขลา กำหนดแข่งขันระหว่างวันที่ 21 ถึง 27 มิถุนายน พ.ศ. 2560 มีการชิงชัยทั้งหมด 2 เหรียญทอง
รัฐกวาริโก
กวาริโก (Guárico) เป็นหนึ่งใน 23 รัฐของประเทศเวเนซุเอลา มีเมืองหลวงรัฐคือซานฮวนเดโลสโมร์โรส รัฐกวาริโกมีพื้นที่ 64 986  ตร.กม. และในปี 2008 มีประชากรตกราว 745,100 คน
ฟุตบอลลีกแชมเปียนชิป ฤดูกาล 2012–13
ฟุตบอลลีกแชมเปียนชิป ฤดูกาล 2012–13 (หรือเรียกว่า เอนพาวเวอร์ด้วยเหตุผลด้านการสนับสนุน) เป็นการแข่งขันฟุตบอลลีกแชมเปียนชิป ฤดูกาลที่ 8 ของลีกภายใต้ชื่อปัจจุบันและในฤดูกาลที่ 19 ภายใต้รูปแบบการแบ่งลีกปัจจุบัน. โดยผู้ชนะในฤดูกาลนี้คือ คาร์ดิฟฟ์ ซิตี และอันดับที่สองหรือรองชนะเลิศคือ ฮัดเดอส์ฟิลด์ ทาวน์ และเสร็จสิ้นในวันที่ 27 พฤษภาคม 2013 กับ เพลย์-ออฟ รอบชิงชนะเลิศ ที่ คาร์ดิฟฟ์ซิตีสเตเดียม.
ถึง แชมเปียนชิพ
เลื่อนชั้น มาจาก ลีก วัน ตกชั้น จาก พรีเมียร์ลีก
จาก แชมเปียนชิพ
เลื่อนชั้น มาจาก พรีเมียร์ลีก
ตกชั้น จาก ลีก วัน
มั่วเหยียน
มั่วเหยียน เป็นนามปากกาของ กวั่น หมัวเย่  นักเขียนนวนิยายและเรื่องสั้นชาวจีน จิม ลีชเรียกเขาเป็นฟรันทซ์ คัฟคาหรือโจเซฟ เฮลเลอร์ชาวจีน
มั่วเหยียนเกิดในครอบครัวชาวนาจากมณฑลชานตง ผลงานเขียนของเขาในปี 1987 เกี่ยวกับชาวนาจีนในชานตงช่วงสงครามจีน-ญี่ปุ่นครั้งที่สอง ถูกนำมาสร้างเป็นภาพยนตร์เรื่อง Red Sorghum กำกับโดยจาง อี้โหมว นำแสดงโดยกง ลี่ และเจียง เหวิน ได้รับคำชื่นชมในระดับนานาชาติ ได้รับรางวัลไก่ทองคำของจีน และรางวัลหมีทองคำของเยอรมนี
เมื่อวันที่ 11 ตุลาคม 2012 มั่วเหยียน ได้รับการประกาศชื่อเป็นผู้ได้รับรางวัลโนเบลสาขาวรรณกรรม นับเป็นคนจีนคนแรกที่ได้รับรางวัลนี้
สวนสัตว์เซี่ยงไฮ้
สวนสัตว์เซี่ยงไฮ้ (Shanghai Zoological Park หรือ Shanghai Zoo) เป็นสวนสัตว์หลักในเซี่ยงไฮ้ ภายใต้บริหารงานในเขตฉางหนิง สวนสัตว์นี้ตั้งอยู่ใกล้กับสำนักงานเขตหงเฉียว เดิมชื่อ "สวนซีเจียว" (หรือ "สวนสาธารณะชานเมืองตะวันตก") ซึ่งยังคงเป็นชื่อสามัญในท้องถิ่นที่ใช้สำหรับสวนสัตว์นี้
ประวัติ
ที่ตั้งของสวนสัตว์เซี่ยงไฮ้ในปัจจุบัน ได้รับการพัฒนาขึ้นครั้งแรกในฐานะคอกม้าใน พ.ศ. 2433 ต่อมาใน พ.ศ. 2457 สมาคมหอการค้าได้ซื้อไป และใน พ.ศ. 2459 ได้มีการดัดแปลงเป็นสนามกอล์ฟหุ่งเจา (Hung-Jao Golf Club; หุ่งเจาเป็นชื่อสำเนียงเซี่ยงไฮ้ของ "หงเฉียว") เป็นสโมสรกอล์ฟ (สนามกอล์ฟ) ที่ใหญ่ที่สุดในเซี่ยงไฮ้ เช่นเดียวกับสโมสรอื่น ๆ ที่มีเจ้าของเป็นชาวต่างชาติ ทรัพย์สินของสโมสรถูกยึดกลับมาโดยรัฐบาลใหม่ในปี 2496 หลังจากที่พรรคคอมมิวนิสต์จีนเข้ายึดครองเซี่ยงไฮ้ในปี 2492
ปัจจุบัน
หลังจากผ่านไปครึ่งศตวรรษของการพัฒนา สวนสัตว์เซี่ยงไฮ้ได้กลายเป็นสวนนิเวศวิทยาที่ดีที่สุดแห่งหนึ่งในเซี่ยงไฮ้ สวนสัตว์เป็นบ้านของสัตว์และจัดแสดงมากกว่า 6,000 ตัว ในจำนวนนี้มีสัตว์จีน 600 ตัว ซึ่งรวมถึง แพนด้ายักษ์ ลิงจมูกเชิดสีทอง สิงโต เสือโคร่งจีนใต้ นกหัวขวาน นกปรอดดำ นกเงือกใหญ่ และอูฐบักเตรีย สัตว์จากส่วนอื่น ๆ ของโลก ได้แก่ ชิมแปนซี, ยีราฟ, ม้าลาย, จิงโจ้, กอริลลา, ลีเมอร์, มาร์โมเซท, ลิงแมงมุม, ออริกซ์, สุนัขป่าแอฟริกา, ลิงบาบูนเหลือง, แมนดริลล์, ลิงซ์แคนาดา และหมาป่าเคราขาว สวนสัตว์มีการพัฒนาและปรับปรุงเปลือกของสัตว์อย่างต่อเนื่องเพื่อให้มีสภาพแวดล้อมที่ดีขึ้นสำหรับสัตว์และประสบการณ์ที่น่าพึงพอใจสำหรับผู้เยี่ยมชม
สวนสัตว์เซี่ยงไฮ้มีพื้นที่สำหรับสันทนาการและการพักผ่อน โดยเปิดโอกาสให้ผู้มาเยี่ยมชมได้เพิ่มพูนความรู้เกี่ยวกับสัตว์ต่าง ๆ และรวมสิ่งนี้เข้ากับการวิจัยทางวิทยาศาสตร์และทางเทคนิคเพื่อช่วยให้ผู้คนเข้าใจและปกป้องสัตว์ได้ดียิ่งขึ้น นับตั้งแต่ก่อตั้งสวนสัตว์ ก็มีโฮสต์มากกว่า 150,000,000 ผู้เข้าชม
เป้าหมายของสวนสัตว์เซี่ยงไฮ้คือการให้ผู้เยี่ยมชมออกไปพร้อมกับความเข้าใจและความซาบซึ้งในสัตว์และสภาพแวดล้อมของพวกมัน
ขบวนการเสื้อกั๊กเหลือง
ขบวนการเสื้อกั๊กเหลือง (Mouvement des gilets jaunes) เป็นเหตุการณ์เดินขบวนครั้งใหญ่ในรอบสิบปี และเป็นการประท้วงที่รุนแรงที่สุดในรอบ 50 ปี เริ่มขึ้นในวันที่ 17 พฤศจิกายน พ.ศ. 2561 เป็นการชุมนุมต่อต้านนโยบายขึ้นภาษีน้ำมันที่จะมีผลให้ราคาน้ำมันสูงขึ้น รัฐบาลตั้งใจจะใช้มาตรการนี้ลดปริมาณการใช้เชื้อเพลิงจากซากดึกดำบรรพ์และระดมทุนสนับสนุนพลังงานสะอาด จนถึงปัจจุบัน (24 ธันวาคม พ.ศ. 2561) มีผู้เสียชีวิตทั้งหมด 10 ราย ในจำนวนนี้เสียชีวิตที่ สทราซบูร์ 4 ราย จังหวัดปีเรเน-ออรีย็องตาล 1 ราย มีผู้ชุมนุมกว่า 3 แสนราย ผู้ประท้วงบางส่วนเรียกร้องให้ประธานาธิบดีแอมานุแอล มาครง ลาออก ผู้ที่ออกมาชุมนุมประท้วงครั้งนี้ได้รับการขนานนามว่า "กลุ่มเสื้อกั๊กเหลือง"  กลุ่มผู้ประท้วงปิดกั้นถนนสำคัญหลายเส้นทางทั่วประเทศ สกัดการเข้าถึงโรงกลั่นและโกดังเก็บน้ำมัน ทำให้การจราจรติดขัดในหลายเมืองใหญ่ รวมทั้งกรุงปารีส เมืองมาร์แซย์ทางใต้ และเมืองลีลทางเหนือของประเทศ มีการปล้นร้านค้า เผารถยนต์ ทุบกระจก และทำร้ายเจ้าหน้าที่ตำรวจ มีรายงานการปิดถนนในหลายเมืองทั่วประเทศกว่า 2,000 จุด  การประท้วงเกิดขึ้นที่ เมืองบอร์โด (Bordeaux), เมืองตูลูซ (Toulouse), และเมืองมาร์แซย์ (Marseille) แบลฟอร์, สทราซบูร์, เรอูนียง, ลียง, นองต์, เบอซ็องซง, น็องซี, แซ็งเตเตียน โดยมีศูนย์กลางการประท้วงที่ ปารีส
การประท้วงที่เรอูนียง มีการปิดถนนสายสำคัญบนเกาะ ทำให้ท่าอากาศยาน โรลังด์ การ์รอส ต้องปิดก่อนเวลา
ภายหลังกกลุ่มผู้ประท้วงได้เสนอให้ พลเอก ปีแยร์ เดอ วีลีเย ผู้บัญชาการทหารสูงสุด เป็นผู้บริหารประเทศ อาน อีดาลโก นายกเทศมนตรีกรุงปารีส บอกสื่อท้องถิ่นว่าการชุมนุมเมื่อวันเสาร์ ทำให้เกิดความเสียหายมูลค่าประมาณ 3–4 ล้านยูโร (ประมาณ 111–148 ล้านบาท) ผู้ค้าปลีกบางรายพบว่ายอดจำหน่ายสินค้าลดลงร้อยละ 20–40 ระหว่างการชุมนุม ขณะที่ร้านอาหารบางแห่งต้องสูญเสียรายได้ไปถึงร้อยละ 20–50 ตำรวจจับกุมผู้ประท้วงมากกว่า 400 คน มีผู้บาดเจ็บ 130 ราย เจ้าหน้าที่บาดเจ็บ 23 ราย ในวันที่ 2 ธันวาคม พ.ศ. 2561 อาร์กเดอทรียงฟ์เดอเลตวล ปิดซ่อมแซมโดยไม่มีกำหนดมีรายงานว่าประตูชัยฝรั่งเศสถูกพ่นสี และอาคารถูกเผากว่า 6 หลัง วันที่ 6 ธันวาคม พ.ศ. 2561 การชุมนุมประท้วงยังขยายไปที่กลุ่มนักเรียนในฝรั่งเศสที่ลงมือเผาอาคารของโรงเรียน เพื่อแสดงความคัดค้านระบบการสมัครสอบเข้ามหาวิทยาลัย กระทรวงศึกษาธิการฝรั่งเศส จนมีการจับกุมผู้ก่อเหตุราว 140 ราย เฉพาะที่กรุงปารีสมีรถยนต์ถูกเผากว่า 100 คัน
ต่อมา ในวันที่ 8 ธันวาคม พ.ศ. 2561 ทางการเตรียมตำรวจปราบจลาจล จำนวน 89,000 ราย และสั่งให้รถหุ้มเกราะออกปฏิบัติการ พร้อมสั่งปิดหอไอเฟล, พิพิธภัณฑ์ลูฟวร์, โรงอุปรากรปาแลการ์นีเย, พิพิธภัณฑ์ออร์แซ, ช็องเซลีเซ, อาร์กเดอทรียงฟ์เดอเลตวล, กร็องปาแล และปาร์กเดแพร็งส์ เพื่อรับมือการประท้วงที่จะเกิดขึ้น การประท้วงเริ่มขึ้นโดยกลุ่มผู้ประท้วงได้เผารถยนต์ ขว้างปาก้อนหิน และปล้นร้านค้าและร้านอาหาร ตำรวจจับกุมผู้ประท้วงกว่า 1,723 คน ในจำนวนนี้ถูกควบคุมตัวไว้สอบปากคำ 1,220 คน มีการประมาณการตัวเลขผู้ประท้วงที่ 136,000 คน วันที่ 11 ธันวาคม พ.ศ. 2561 เกิดเหตุยิงกันในสทราซบูร์ พ.ศ. 2561
ในวันที่ 22 ธันวาคม พ.ศ. 2561 ทางการได้สั่งปิด พระราชวังแวร์ซาย วันที่ 29 ธันวาคม พ.ศ. 2561 การชุมนุมยังเกิดใน บอร์โด น็องต์ ปารีส โดยมีการจุดไฟเผารถยนต์เผาทำลายแนวกั้นและมีการปะทะกับตำรวจโดยมีผุ้ได้รับบาดเจ็บจากแก๊สน้ำตาหลายรายและจับกุมรวม 57 ราย วันที่ 5 มกราคม พ.ศ. 2562 กลุ่มผู้ชุมนุมได้บุกรุกสำนักงานโฆษกรัฐบาลของประเทศฝรั่งเศส มีการปาระเบิดเพลิง จุดไฟเผารถจักรยานยนต์ เผาเรือในแม่น้ำ วันที่ 12 มกราคม พ.ศ. 2562 เกิดเหตุแก๊สระเบิดที่กรุงปารีสมีผู้เสียชีวิต 4 ราย ในวันที่ 27 มกราคม พ.ศ. 2562 ได้เกิดเหตุมีกลุ่มผู้ชุมนุมผ้าพันคอแดง ออกมาปะทะกับขบวนการเสื้อกั๊กเหลือง
ภายหลังเหตุเพลิงไหม้อาสนวิหารน็อทร์-ดามแห่งปารีส ขบวนการเสื้อกั๊กเหลืองได้วิพากษ์วิจารณ์การบริจาคเงินเพื่อบูรณะซ่อมแซมว่ากลุ่มคนรวยในประเทศฝรั่งเศส บริจาคเงินเพื่อที่จะได้ลดภาษี
วันที่ 19 มีนาคม พ.ศ. 2562 มีคำสั่งปลดผู้บัญชาการตำรวจปารีส
วันที่ 14 กรกฎาคม พ.ศ. 2562 มีกลุ่มแรงงานข้ามชาติจากแอฟริกาตะวันตก หรือ กลุ่มเสื้อกั๊กดำ ประท้วงที่ วิหารแพนธีออน ณ กรุงปารีส ประมาณ 300 คน
เบื้องหลัง
ประเทศฝรั่งเศสถือว่าเป็นดินแดนแห่งผู้ลี้ภัยในยุโรป ประมาณการผู้อพยพชาวต่างชาติในฝรั่งเศส 1.5 ล้านคน วิกฤตการณ์ผู้ย้ายถิ่นยุโรป ส่งผลให้จำนวนผู้ใช้แรงงานในประเทศฝรั่งเศสเป็นชาวต่างชาติมากขึ้น ในเดือนกุมภาพันธ์ พ.ศ. 2561 สำนักงานข้าหลวงใหญ่ผู้ลี้ภัยแห่งสหประชาชาติรายงานว่ามี ชาวซีเรียอพยพมาอยู่ในประเทศฝรั่งเศส 20,348 คน
การประท้วงเพื่อต่อต้านรัฐบาลและประธานาธิบดีเริ่มตั้งแต่วันที่ 8 พฤษภาคม พ.ศ. 2560 ภายหลังการดำรงตำแหน่งของ เลือกตั้งประธานาธิบดีเพียง 1 วัน
วันที่ 23 มีนาคม พ.ศ. 2561 สหภาพแรงงานได้นัดหยุดงานครั้งใหญ่กว่า 2 แสนคน ที่จังหวัดโอด ประเทศฝรั่งเศส มีผู้ก่อการร้ายก่อเหตุใช้อาวุธปืนยิง จนมีผู้เสียชีวิต 4 ราย
ในวันที่ 1 พฤษภาคม พ.ศ. 2561 มีการประท้วงเพื่อการต่อต้านนโยบายปฏิรูปแรงงาน ตำรวจได้จับกุมผู้ประท้วงกว่า 200 ราย มีผู้บาดเจ็บรวม 4 ราย
วันที่ 15 กรกฎาคม พ.ศ. 2561 การชุมนุมเพื่อฉลองชัยชนะในฟุตบอลโลกกลายเป็นการจลาจลมีผู้เสียชีวิต 2 ราย บาดเจ็บ 3 ราย
การว่างงานในประเทศฝรั่งเศสในปี พ.ศ. 2561 อยู่ในอัตราร้อยละ 10
เส้นขนานที่ 5 องศาใต้
เส้นขนานที่ 5 องศาใต้ คือวงกลมละติจูดที่ 5 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, ทวีปแอฟริกา, มหาสมุทรอินเดีย, เอเชียตะวันออกเฉียงใต้, ออสตราเลเซีย, มหาสมุทรแปซิฟิกและทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 5° ใต้ลากผ่านพื้นที่ดังนี้:
! scope="col" width="125" | พิกัด ! scope="col" | ประเทศ, ดินแดนและทะเล ! scope="col" | หมายเหตุ ! scope="row" style="background:#b0e0e6;" | มหาสมุทรแอตแลนติก ! scope="row" | 🇨🇬 ! scope="row" | 🇦🇴 ! scope="row" | 🇨🇩 ! scope="row" style="background:#b0e0e6;" | ทะเลสาบแทนกันยีกา ! scope="row" | 🇹🇿 ! scope="row" style="background:#b0e0e6;" | มหาสมุทรอินเดีย ! scope="row" | 🇹🇿 ! scope="row" style="background:#b0e0e6;" |มหาสมุทรอินเดีย ! scope="row" | 🇮🇩 ! scope="row" style="background:#b0e0e6;" | ทะเลชวา ! scope="row" | 🇮🇩 ! scope="row" style="background:#b0e0e6;" | ทะเลบันดา ! scope="row" | 🇮🇩 ! scope="row" style="background:#b0e0e6;" | ทะเลบันดา ! scope="row" | 🇮🇩 ! scope="row" | 🇵🇬 ! scope="row" style="background:#b0e0e6;" | มหาสมุทรแปซิฟิก ! scope="row" | 🇵🇬 ! scope="row" style="background:#b0e0e6;" | มหาสมุทรแปซิฟิก ! scope="row" | 🇵🇪 ! scope="row" | 🇪🇨 ! scope="row" | 🇵🇪 ! scope="row" | 🇧🇷 ! scope="row" style="background:#b0e0e6;" | มหาสมุทรแอตแลนติก
พระกกุสันธพุทธเจ้า
พระกกุสันธพุทธเจ้า เป็นพระพุทธเจ้าพระองค์ที่ 22 ในพุทธวงศ์ แต่เป็นพระพุทธเจ้าพระองค์แรกในภัทรกัปนี้
พุทธประวัติ
พระกกุสันธพุทธเจ้าเสด็จอุบัติในตระกูลพราหมณ์ ในพระนครเขมวดี พระพุทธบิดาคือพราหมณ์นามว่าอัคคิทัตต์ ส่วนพระพุทธมารดาคือนางวิสาขาพราหมณี พระองค์ทรงมีปราสาทอันประเสริฐ 3 หลัง ชื่อกามวัฑฒะ กามสุทธิ และรติวัฑฒนะ มีพระชายาเป็นพราหมณีพระนามว่า "โรปินี" มีพระโอรสพระนามว่า "อุดร" มีนางสนมนารีกำนัลใน 3 หมื่น ทรงครองเพศฆราวาสวิสัยอยู่ 4 พันปี เสด็จออกผนวชด้วยรถราชยาน ทรงทำความเพียรอยู่ 8 เดือนจึงสำเร็จพระอนุตตรสัมมาสัมโพธิยาน ณ ควงไม้สิรีสะ (ต้นซึก) หลังจากตรัสรู้แล้ว ประทับอยู่ที่ใต้โพธิพฤกษ์ ได้ทรงประกาศพระธรรมจักรอันยอดเยี่ยมที่ป่าอิสิปตนมฤคทายวันใกล้ลัมกิลนคร ทรงแสดงธรรมครั้งใหญ่ ๆ 3 ครั้ง คือ
ครั้งที่ 1 สัตว์ 40,000 โกฏิ เมื่อคราวที่พระองค์เสด็จไปแสดงธรรมโปรดภิกษุ 40,000 รูปที่บวชตามพระองค์แล้ว ยังภิกษุเหล่านั้นให้บรรลุพระอรหันต์
ครั้งที่ 2 สัตว์ 30,000 โกฏิ เมื่อคราวที่พระองค์ทรงทำยมกปาฏิหาริย์ เพื่อย่ำยีความมัวเมา และมานะของพวกเดียรถีย์ ณ โคนต้นมหาสาละ ใกล้ประตูกัณณกุชชนคร
ครั้งที่ 3 สัตว์หาประมาณมิได้ เมื่อคราวที่พระองค์เสด็จไปแสดงธรรมโปรดนรเทพยักษ์ ซึ่งอาศัยอยู่ที่เทวาลัยแห่งหนึ่ง ใกล้เขมวดีนคร แล้วประกาศจตุราริยสัจแก่มหาชน
ทรงมีการประชุมพระสงฆ์สาวกขีณาสพ ผู้ปราศจากมลทิน ผู้สงบ ผู้คงที่ ครั้งเดียวเท่านั้น มีพระสงฆ์สาวกขีณาสพ 4 หมื่นรูป เมื่อคราวที่พระองค์เสด็จไปประกาศพระธรรมจักร แก่ภิกษุผู้ที่บวชตามพระองค์ ในป่าอิสิปตนมฤคทายวัน ใกล้ลัมกิลนคร จนสำเร็จพระอรหันต์ทุกรูป แล้วทรงแสดงโอวาทปาติโมกข์แก่พระสงฆ์สาวกขีณาสพ ในวันเพ็ญเดือนมาฆมาส พระองค์มีพระวิธูรเถระและพระสัญชีวเถระเป็นพระอัครสาวก พระพุทธิชเถระเป็นพุทธอุปัฏฐาก พระสามาเถรีและพระจัมปาเถรีเป็นคู่พระอัครสาวิกา อัจจุคคคอุบาสกและสุมนอุบาสกเป็นคู่อัครอุบาสก นันทาอุบาสิกาและสุนันทาอุบาสิกาเป็นคู่อัครอุบาสิกา พระองค์มีพระวรกายสูง 40 ศอก มีพระรัศมีสีทอง แผ่ซ่านออกจากพระวรกายของพระองค์ สว่างไสวไปได้ 11 โยชน์โดยรอบ มีพระชนมายุได้ 40,000 ปี จึงเสด็จดับขันธปรินิพพาน พร้อมด้วยพระสงฆ์สาวกขีณาสพทั้งหลายที่เขมารามวิหาร พระสถูปของพระองค์ สูงจรดฟ้าประมาณคาวุตหนึ่ง ประดิษฐานอยู่ ณ เขมารามวิหาร พระศาสนาของพระองค์ดำรงอยู่ 4 หมื่นปี จึงอันตรธานไป
ความเกี่ยวข้องกับพระโคตมพุทธเจ้า
ในสมัยพระกกุสันธพุทธเจ้า พระโคตมพุทธเจ้าในปัจจุบันได้เสด็จอุบัติในตระกูลกษัตริย์พระนามว่า เขมะ ในเขมวดีนคร ได้ถวายบาตรและจีวรเป็นมหาทาน และถวายเภสัชทุกอย่าง มียาหยอดตาเป็นต้น พร้อมด้วยสมณบริขารอย่างอื่นอีกเป็นจำนวนมาก แก่พระภิกษุสงฆ์ ซึ่งมีพระพุทธเจ้าเป็นประธาน และได้ฟังพระธรรมเทศนาของพระองค์ แล้วมีพระหฤทัยเลื่อมใส ได้ตั้งมั่นอยู่ในสรณคมน์ และเบญจศีลอย่างมั่นคง ในเวลาสิ้นสุดแห่งการถวายมหาทาน พระพุทธองค์ทรงทำการอนุโมทนา แล้วได้พยากรณ์ว่า
พระองค์ได้ฟังพุทธพยากรณ์นั้นแล้ว ก็ยังจิตให้เลื่อมใสอย่างยิ่ง เมื่อจะยังประโยชน์นั้นให้สำเร็จ จึงได้อธิษฐานวัตรในการบำเพ็ญบารมีให้ยิ่งขึ้นไป ทรงบริจาคราชสมบัติทั้งหมดไว้ในพระพุทธศาสนาของพระพุทธองค์ แล้วผนวชในสำนักของพระพุทธเจ้า ทรงยังพระศาสนาของพระชินเจ้าพระองค์นี้ให้งดงามแล้ว ทรงเป็นผู้ไม่ประมาทเจริญพรหมวิหารภาวนา จนได้สำเร็จอภิญญา เมื่อสิ้นอายุขัยจึงได้ไปบังเกิดเป็นพรหมครองพรหมโลก
ท่าอากาศยานนานาชาติเตินเซินเญิ้ต
ท่าอากาศยานนานาชาติเตินเซินเญิ้ต (Sân bay quốc tế Tân Sơn Nhất, Cảng hàng không quốc tế Tân Sơn Nhất) เป็นท่าอากาศยานนานาชาติที่ใหญ่ที่สุดในเวียดนาม ตั้งอยู่ในนครโฮจิมินห์
ประวัติ
ในวันที่ 9 ธันวาคม พ.ศ. 2547 เครื่องบินโบอิง 747-400 ของสายการบินยูไนเต็ดแอร์ไลน์ เที่ยวบินที่ UA869 ได้ร่อนลงสู่โฮจิมินห์ซิตี ถือเป็นสายการบินแรกของสหรัฐอเมริกาที่บินสู่เวียดนาม หลังจากเที่ยวบินสุดท้ายของสายการบินแพนแอม ในช่วงที่กรุงไซ่ง่อนล่มสลายลง จากข้อมูลทางสถิติ ในปี พ.ศ. 2549 ท่าอากาศยานมีผู้โดยสารเข้าออกราว 8.5 ล้านคน และมีเที่ยวบินทั้งขาเข้าและขาออกรวม 64,000 เที่ยว และเมื่อเร็ว ๆ นี้ มีการบันทึกไว้ว่า ท่าอากาศยานแห่งนี้รองรับเที่ยวบินต่างประเทศถึง 2 ใน 3 จากที่มีในท่าอากาศยานทั้งหมดในเวียดนาม
ฮาจีซูมาตราบูมี
ฮาจีซูมาตราบูมี (Haji Sumatrabhumi, ) เป็นกษัตริย์แห่งอาณาจักรศรีวิชัยที่ส่งทูตไปยังจีนสมัยราชวงศ์ซ่งเมื่อ ค.ศ. 1017 ซู่ซือจื้อทงเจี้ยนฉางเปียนของหลี่ เทาบันทึกพระนามของพระองค์เป็น Xiachi Suwuzhapumi (霞遲蘇勿吒蒲迷; ภาษาจีนสมัยกลางในรูปแบบการถอดเสียงของ Baxter: Hae-drij Su-mjut-traeH-phuX-mi) ส่วนตำแหน่ง "ฮาจี" โดยทั่วไปถือเป็นประเภทของกษัตริย์ข้าราชบริพาร
ทูตที่ฮาจีซูมาตราบูมีส่งไปได้นำจดหมายจารึกทองคำ พร้อมไข่มุก งาช้าง หนังสือศาสนาในภาษาสันสกฤต และทาส จักรพรรดิซ่งเจินจงทรงพอพระทัยอย่างมาก และอนุญาตให้ทูตดูตึกรามบ้านช่อง ก่อนส่งกลับพร้อมจดหมายตอบกลับและของสมนาคุณหลายประเภท
ในรัชสมัยของพระองค์ คาดว่าอาณาจักรศรีวิชัยถูกโจมตีอย่างต่อเนื่องจากอาณาจักรโจฬะ ซึ่งอยู่ในช่วงสูงสุดใน ค.ศ. 1025 ภายใต้กษัตริย์ ราเชนทราที่ 1 เหตุการณ์นี้ได้รับการบันทึกในจารึกตันโจเรอ
ผู้ปกครององค์ถัดไปคือซังรามา วีจายาตุงกาวาร์มัน ผู้ถูกกองทัพโจฬะจับกุมขณะโจมตีที่เกอดะฮ์ (Kadaram) หนึ่งในดินแดนของศรีวิชัย
พลังงานมืด
ในการศึกษาจักรวาลวิทยาเชิงกายภาพ ดาราศาสตร์ และกลศาสตร์ท้องฟ้า พลังงานมืด (Dark energy) คือพลังงานในสมมุติฐานที่แผ่อยู่ทั่วไปในอวกาศและมีแนวโน้มจะเพิ่มสูงขึ้นตามอัตราการขยายตัวของเอกภพ พลังงานมืดเป็นวิธีที่นิยมมากที่สุดในการใช้อธิบายถึงผลสังเกตการณ์และการทดลองมากมายอันแสดงถึงลักษณะที่เอกภพปรากฏตัวอยู่ในลักษณะการขยายตัวออกอย่างมีอัตราเร่ง ในแบบจำลองมาตรฐานของจักรวาลวิทยา มีพลังงานมืดอยู่ในเอกภพปัจจุบันเป็นจำนวน 74%ของมวล-พลังงานรวมทั้งหมดในเอกภพ
รูปแบบของพลังงานมืดที่นำเสนอกันมีอยู่ 2 รูปแบบ คือ ค่าคงที่จักรวาลวิทยา (cosmological constant) อันเป็นค่าความหนาแน่นพลังงาน "คงที่" ที่แผ่อยู่ในอวกาศอย่างสม่ำเสมอ กับทฤษฎีสนามสเกลาร์ (Scalar field theory) เช่นควินเตสเซนส์หรือโมดูลิ อันเป็นปริมาณที่มีการ "เปลี่ยนแปลง" โดยความหนาแน่นของพลังงานแปรเปลี่ยนไปตามกาลและอวกาศ ส่วนหนึ่งของสนามสเกลาร์ที่มีค่าคงที่ในอวกาศนั้นถูกรวมอยู่ในค่าคงที่จักรวาลวิทยาด้วย ในทางกายภาพแล้ว ค่าคงที่จักรวาลวิทยาจะมีค่าเทียบเท่ากับพลังงานสุญญากาศ (vacuum energy) การแยกแยะการเปลี่ยนแปลงของสนามสเกลาร์ในอวกาศออกจากค่าคงที่จักรวาลวิทยาทำได้ค่อนข้างยาก เพราะการเปลี่ยนแปลงนั้นอาจเป็นไปอย่างช้ามากๆ
การตรวจวัดการขยายตัวของเอกภพอย่างละเอียดแม่นยำสูง เป็นสิ่งจำเป็นที่ต้องใช้เพื่อทำความเข้าใจว่า เหตุใดอัตราการขยายตัวของเอกภพจึงเปลี่ยนแปลงไปเมื่อเวลาผ่านไป ในทฤษฎีสัมพัทธภาพทั่วไป การเปลี่ยนแปลงของอัตราการขยายตัวสามารถระบุพารามิเตอร์ได้โดยอาศัย Equation of state ของจักรวาล การตรวจวัด Equation of state ของพลังงานมืดเป็นหนึ่งในความพยายามยิ่งใหญ่ที่สุดของมนุษย์ในการเฝ้าสังเกตการณ์เอกภพในปัจจุบัน
การนำค่าคงที่จักรวาลวิทยาบวกเข้าไปใน มาตรวัด FLRW มาตรฐานของจักรวาลวิทยา นำไปสู่แบบจำลองแลมบ์ดา-ซีดีเอ็ม ซึ่งถูกอ้างอิงว่าเป็น "แบบจำลองมาตรฐาน" ของจักรวาลวิทยา เพราะความสอดคล้องอย่างยิ่งของผลการคำนวณกับผลสังเกตการณ์ พลังงานมืดเป็นส่วนประกอบสำคัญยิ่งในความพยายามเมื่อไม่นานมานี้ในการสร้างแบบจำลองวงกลม (Cyclic model) สำหรับเอกภพ
พระเจ้าราชวรวงศ์เธอ กรมหมื่นกษัตริย์ศรีศักดิเดช
พระเจ้าราชวรวงศ์เธอ กรมหมื่นกษัตริย์ศรีศักดิเดช มีพระนามเดิมว่า พระองค์เจ้าพงศ์อิศเรศ ทรงเป็นต้นราชสกุลอิศรเสนา ณ อยุธยา ประสูติเมื่อวันจันทร์ แรม 2 ค่ำ เดือน 12 ปีวอก ตรงกับวันที่ 3 พฤศจิกายน พ.ศ. 2343 เป็นพระราชโอรสพระองค์ที่ 8 ในสมเด็จพระบวรราชเจ้ามหาเสนานุรักษ์ วังหน้าในรัชกาลที่ 2 กับเจ้าจอมมารดาสำลี พระธิดาในสมเด็จพระเจ้ากรุงธนบุรี ทรงเป็นเจ้านายฝ่ายหน้าพระองค์เดียวที่เป็นพระราชนัดดาของสมเด็จพระเจ้ากรุงธนบุรี(หลานตา)และพระบาทสมเด็จพระพุทธยอดฟ้าจุฬาโลกมหาราช(หลานปู่)
พระบาทสมเด็จพระจอมเกล้าเจ้าอยู่หัวโปรดพระกรุณาให้สถาปนาพระองค์เจ้าพงศ์อิศเรศเป็นพระเจ้าราชวงศ์เธอ กรมหมื่นกษัตริย์ศรีศักดิเดช ทรงศักดินา 11000 เมื่อ วันจันทร์ เดือนหก แรม 13 ค่ำ ปีจอ พ.ศ. 2405 พระเจ้าราชวรวงศ์เธอ กรมหมื่นกษัตริย์ศรีศักดิเดชสิ้นพระชนม์เมื่อวันพฤหัสบดี ขึ้น 10 ค่ำ เดือน 8 อุตราสาฒ ปีจอ ตรงกับ พ.ศ. 2417 ในรัชสมัยพระบาทสมเด็จพระจุลจอมเกล้าเจ้าอยู่หัว ขณะพระชันษาได้ 75 ปี
ครอบครัว
มีพระโอรส 8 พระองค์ และพระธิดา 4 องค์ รวม 12 องค์
ณิชชา โชคประจักษ์ชัด
ณิชชา โชคประจักษ์ชัด (เกิด 19 กรกฎาคม พ.ศ. 2534) ชื่อเล่น วาววา เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ มีผลงานที่เป็นที่รู้จักจากละครเรื่อง The Sixth Sense สื่อรักสัมผัสหัวใจ และ บางระจัน
ประวัติ
ณิชารีย์ โชคประจักษ์ชัด ชื่อเล่น วาววา เกิดเมื่อวันศุกร์ ที่ 19 กรกฎาคม พ.ศ. 2534 ที่ย่านเยาวราช เขตสัมพันธวงศ์ กรุงเทพมหานคร ชื่อ วาววา นั้นเป็นชื่อที่มาจากภาษาจีน ซึ่งภาษาจีน เรียกว่า หว่าหวา (娃娃) ที่แปลว่าตุ๊กตา แต่ตัววาววาเป็นจีนแคะจะออกเสียงไม่เหมือนกัน จึงกลายเป็น วาววา ภูมิลำเนาเป็นชาวกรุงเทพมหานครโดยกำเนิด เป็นบุตรของ นายพินิจ โชคประจักษ์ชัด เป็นชาวไทย และ นางสุปรียา วงษ์เคน เป็นชาวไทย ณิชารีย์เป็นพี่สาวคนโต มีพี่น้องทั้งหมด 4 คน เป็นน้องชาย 3 คน และน้องสาว 1 คน
การศึกษา
ระดับชั้นอนุบาลที่โรงเรียนอนุบาลชุติมา ระดับประถมศึกษาจนถึงมัธยมศึกษาตอนปลายที่โรงเรียนสาธิตมหาวิทยาลัยรามคำแหง และ เคยศึกษา ที่ คณะรัฐศาสตร์ มหาวิทยาลัยรามคำแหง แต่ไม่จบการศึกษา เนื่องจากงานแสดง มีผลกระทบต่อผลการเรียนมาก เคยทำกิจกรรมนอกโรงเรียน เช่น ว่ายน้ำ ตีเทนนิส ยิมนาสติกลีลา บัลเลต์ เป็นต้น จนอายุ 13 ปี ได้เป็นนักกระโดดน้ำเยาวชนทีมชาติ"
วงการบันเทิง
เริ่มเข้าสู่วงการบันเทิงจากการถ่ายแบบ โฆษณา และ มิวสิควีดีโอ ต่อมาเธอก็ได้รับการสนับสนุนจากโมเดลลิ่งให้เป็นนักแสดง จากนั้นทางโมเดลลิ่งให้มาแคสติ้งกับทางช่อง 3 ณิชารีย์มีผลงานละครเรื่องแรกจากค่ายเวฟทีวี ของปิยวดี มาลีนนท์ เป็นนักแสดงตัวประกอบในละครเรื่อง แววมยุรา จากนั้นเธอมีผลงานสร้างชื่อเสียงจากละครเรื่อง The Sixth Sense สื่อรักสัมผัสหัวใจ ในปี 2558 เธอรับบทเป็น แฟง ในละครเรื่อง บางระจัน คู่กับ พงศกร เมตตาริกานนท์ และปัจจุบันกลับมาพลิกบทบาทเป็นนางร้ายเต็มตัวในละครเรื่อง ร้อยเล่ห์มารยา กับบท นิ่ม ตติยา
แหล่งข้อมูลอื่น
​
พระพิพิธภักดี (ตนกูมุกดา อับดุลบุตร)
พระพิพิธภักดี (ตนกูมุกดา อับดุลบุตร)  เป็นบุตรชายคนโตของพระยาพิพิธเสนามาตยาธิบดีศรีสงคราม (นิโวะ อับดุลละบุตร) เจ้าเมืองยะหริ่งคนที่ 7 (คนสุดท้าย)
ประวัติ
พระพิพิธภักดี มีน้อง 5 คน คือ ตนกูไซนับ, ตนกูบือเซาะ, ตนกูบราเฮม (บันเทิง อับดุลบุตร), ตนกูมะหะหมัด (พยงค์ อับดุลบุตร) และตนกูเยาะ เคยได้รับแต่งตั้งเป็นผู้ว่าราชการจังหวัดสตูล ต่อมาได้ลาออกจากตำแหน่งเพื่อลงสมัครเลือกตั้งเป็นสมาชิกสภาผู้แทนราษฎรจังหวัดปัตตานี ซึ่งพระพิพิธภักดีได้รับเลือกตั้งถึง 3 สมัยด้วยกัน ภายหลังได้รับการแต่งตั้งให้เป็นสมาชิกวุฒิสภา 1 สมัย
ต่อมาป่วยเป็นอัมพาต จึงวางมือทางการเมือง และบันเทิง อับดุลบุตร (ตนกูบราเฮม) ได้ลงสมัครรับเลือกตั้งสมาชิกสภาผู้แทนราษฎรแทน พระพิพิธภักดี ได้ถึงแก่อนิจกรรมเมื่อวันที่ 24 สิงหาคม พ.ศ. 2512 โดยมีภรรยา 3 คน คือ
สืบราชสกุลเจ้าผู้ครองเมืองปัตตานี
พระพิพิธภักดี ได้รับพระราชทานพระบรมราชวโรกาสให้เข้าร่วมในพระราชพิธีบรมราชาภิเษกในพระบาทสมเด็จพระปรมินทรมหาภูมิพลอดุลยเดช เมื่อวันที่ 4 พฤษภาคม พ.ศ. 2493 ในฐานะผู้สืบราชสกุลเจ้าผู้ครองเมืองปัตตานี (เจ้าเมืองประเทศราช)
พ.ศ. 2483
พุทธศักราช 2483 ตรงกับปีคริสต์ศักราช 1940 เป็นปีอธิกสุรทินที่วันแรกเป็นวันจันทร์ ตามปฏิทินเกรกอเรียน
โอมาจิ (จังหวัดซางะ)
ภูมิศาสตร์
โอมาจิตั้งอยู่ทางตอนกลางของจังหวัดซางะ มีลักษณะภูมิประเทศเป็นที่ราบทางทิศใต้ และเป็นภูเขาทางทิศเหนือ มีแม่น้ำรกกากุไหลผ่านเป็นเส้นอาณาเขตทางทิศใต้ของเมือง ส่วนพื้นที่ภูเขาทางเหนือของเมืองประปรายไปด้วยแอ่งน้ำ
ท่าอากาศยาน
ท่าอากาศยานที่ใกล้ที่สุด คือ ท่าอากาศยานซางะ
องศาฟาเรนไฮต์
ในปัจจุบัน องศาฟาเรนต์ไฮต์ใช้จุดแข็งและจุดเดือดของน้ำเป็นจุดอ้างอิง โดยมีจุดเยือกแข็งอยู่ที่ 32°F และ มีจุดเดือดที่ 212°F โดยที่มีระยะห่างระหว่างจุดเยือกแข็งกับจุดเดือดของน้ำคือ 180 องศา ณ ความดันบรรยากาศมาตรฐาน ณ ระดับน้ำทะเล
โดยเมื่อเปรียบเทียบกับองศาเซลเซียส อุณภูมิที่เพิ่มขึ้น 1 32°F มีค่าเท่ากับ 5/9 (ประมาณ 0.56) ของ 1°C (ซึ่งก็คือ 1 เคลวิน) และที่ระดับอุณหภูมิ -40 °F จะมีค่าเท่ากับ -40 °C
ในปัจจุบัน
ฟาเรนไฮต์เป็นมาตรวัดอุณหภูมิอย่างเป็นทางการในสหรัฐอเมริกา รวมถึงดินแดนใต้อารักขา และประเทศอื่น ๆ ที่มีความสัมพันธ์ระหว่างประเทศที่ใกล้ชิดกับสหรัฐอเมริกาในมหาสมุทรแปซิฟิกตะวันตก ประกอบด้วย ประเทศปาเลา, ประเทศสหพันธรัฐไมโครนีเซีย, ประเทศหมู่เกาะมาร์แชล, หมู่เกาะเคย์แมน (ดินแดนโพ้นทะเลของสหราชอาณาจักร) และ ประเทศไลบีเรีย ดินแดนหมู่เกาะที่เป็นดินแดนโพ้นทะเลของสหราชอาณาจักร (UK) จำนวนหนึ่งยังคงใช้องศาฟาเรนไฮต์เคียงข้างเซลเซียส ประกอบด้วย หมู่เกาะบริติชเวอร์จิน, มอนต์เซอร์รัต, แองกวิลลา และ เบอร์มิวดา ส่วนประเทศแอนติกาและบาร์บูดา และเกาะอื่น ๆ  เช่น ประเทศเซนต์คิตส์และเนวิส, ประเทศบาฮามาส และ ประเทศเบลิซ ใช้ทั้งองศาฟาเรนต์ไฮต์และองศาเซลเซียส ประเทศอื่น ๆ ที่เหลือทั้งหมดบนโลกใช้องศาเซลเซียส ซึ่งตั้งชื่อตามนักดาราศาสตร์ชาวสวีเดน แอนเดอร์ เซลเซียส
ในอดีต ประเทศสหราชอาณาจักรบริเต็นใหญ่และไอร์แลนด์เหนือ (ประเทศอังกฤษ) มีการใช้มาตรวัดอุณหภูมิ แบบองศาฟาเรนไฮต์ ในหน่วยวัดแบบอังกฤษ ร่วมกับมาตรวัดอื่น ๆ เช่น ไมล์ ปอนด์ แต่ในปัจจุบัน ประเทศอังกฤษได้หันมาใช้หน่วยวัดของระบบเอสไอ (SI) แทน ทำให้ได้มีการเปลี่ยนมาใช้สเกลค่าวัดอุณหภูมิเซลเซียสและเคลวิน แทนองศาฟาเรนไฮต์
การแปลงหน่วยเป็นมาตรวัดอุณหภูมิอื่น
การแปลงหน่วยอุณภูมิระหว่างหน่วยองศาฟาเรนไฮต์ และ องศาเซลเซียส, องศาโรเมอร์, องศาแรงคิน และ เคลวิน:
อาสนวิหารซอลส์บรี
อาสนวิหารซอลส์บรี (Salisbury Cathedral) มีชื่อเป็นทางการว่า อาสนวิหารเซนต์แมรี (Cathedral of Saint Mary) เป็นอาสนวิหารนิกายอังกลิคันตั้งอยู่ที่เมืองซอลส์บรี มณฑลวิลท์เชอร์ในสหราชอาณาจักร เริ่มสร้างเมื่อ ค.ศ. 1221 แล้วเสร็จเมื่อ ค.ศ. 1280 รวมระยะเวลาในการสร้าง 59 ปี ในปี ค.ศ. 2008 อาสนวิหารซอลส์บรีฉลองครบรอบ 750 ปีตั้งแต่ได้รับสถาปนาเป็นอาสนวิหารตั้งแต่ปี ค.ศ. 1258
ยอดของอาสนวิหารซอลส์บรีสูงจากพื้น 404 ฟุต (123 เมตร) ซึ่งสูงที่สุดในสหราชอาณาจักร ระเบียงคดมีเนื้อที่มากที่สุด และเนื้อที่บริเวณรอบอาสนวิหารเท่ากับ 80 เอเคอร์ ซึ่งกว้างใหญ่ที่สุดในอังกฤษ นอกจากนั้นอาสนวิหารยังมีนาฬิกาที่สร้างเมื่อ ค.ศ. 1386 ที่ยังใช้การได้ และเป็นอาสนวิหารที่เป็นที่เก็บหนึ่งในสี่ของมหากฎบัตรฉบับดั้งเดิม
ความสำคัญของอาสนวิหารซอลส์บรีทางสถาปัตยกรรม คือเป็นตัวอย่างที่ดีของสิ่งก่อสร้างแบบกอธิคของอังกฤษ ตอนต้นที่เป็นแนวเดียวกันหมดเพราะสร้างรวดเดียวเสร็จ ไม่เหมือนอาสนวิหารอื่นที่ใช้เวลาหลายร้อยปีจึงสร้างเสร็จจึงทำให้ลักษณะสถาปัตยกรรมเปลี่ยนไปตามสมัย
ประวัติ
การบูรณะครั้งสำคัญทำโดยสถาปนิกเจมส์ ไวแอ็ทท์ (James Wyatt) ในปี ค.ศ. 1790 รวมทั้งสร้างฉากกางเขนใหม่แทนฉากกางเขนเดิมที่ย้ายไปอยู่ในชาเปลข้างๆ และรื้อหอระฆังที่ตั้งห่างจากตัววัดไปทางตะวันตกเฉียงเหนือประมาณ 100 เมตรทิ้ง อาสนวิหารซอลส์บรีเป็นหนึ่งในสามของอาสนวิหารในอังกฤษที่ไม่มีหอระฆัง อึกสองอาสนวิหารคืออาสนวิหารนอริช และ อาสนวิหารอีลี
หอประชุมสงฆ์และมหากฎบัตร
ลักษณะเด่นของหอประชุมสงฆ์คือเป็นรูปแปดเหลื่ยมตกแต่งด้วยขอบรูปปั้นเหนือที่นั่งรอบภายในสิ่งก่อสร้างเป็นฉากจากพระธรรมปฐมกาลและ พระธรรมอพยพรวมทั้งอาดัมและอีฟ, เรือโนอาห์, หอบาเบล และ เอบราฮัม, ไอแซ็ค และ เจคอป นอกจากนั้นหอประชุมสงฆ์ยังเป็นที่ตั้งแสดงหนึ่งในสี่มหากฎบัตรฉบับแท้ อาสนวิหารซอลส์บรีได้เป็นเจ้าของมหากฎบัตรเพราะอีไลอัสแห่งแดเรม (Elias of Dereham) ผู้มีหน้าที่แจกจ่ายมหากฎบัตรมาเป็นพระแคนนอนที่ซอลส์บรีและมาควบคุมการก่อสร้างอาสนวิหารนำเอาติดตัวมาด้วย
พระเจ้าบรมวงศ์เธอ พระองค์เจ้าดวงสุดา
พระเจ้าบรมวงศ์เธอ พระองค์เจ้าดวงสุดา (พ.ศ. 2333 - พ.ศ. 2410) พระราชธิดาพระองค์ที่ 26 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาน้อย
พระประวัติ
พระเจ้าบรมวงศ์เธอ พระองค์เจ้าดวงสุดา ประสูติเมื่อพ.ศ. 2333 เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาน้อย ธิดาพระยาศรีสรราช (บุญเมือง) มีพระเชษฐาร่วมเจ้าจอมมารดาเดียวกัน 1 พระองค์ คือ พระเจ้าบรมวงศ์เธอ กรมหมื่นจิตรภักดี
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าดวงสุดาทรงได้รับพระราชทานด้วย ปรากฏใน พระราชพงศาวดารกรุงรัตนโกสินทร์ รัชกาลที่ 2 เรื่องสร้างสวนขวา ว่า
"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าดวงสุดา ๑... รวมพระองค์เจ้ายี่สิบเจ็ดหลัง..."
พระบาทสมเด็จพระจอมเกล้าเจ้าอยู่หัวทรงพระราชนิพนธ์ถึงพระองค์ใน ปฐมวงศ์ ว่า
"...๕ พระองค์เจ้ามณฑา ๖ พระองค์เจ้ามณีนิล ๗ พระองค์เจ้าดวงสุดา สามพระองค์นี้มีพระชนม์ยืนมาอยู่นาน ได้เปนพระบรมวงษ์เธอผู้ใหญ่ในแผ่นดินประจุบันนี้..."
สิ้นพระชนม์ในรัชกาลที่ 4 เมื่อพ.ศ. 2410 พระชันษา 77 ปี พระอัฐิเก็บไว้ที่พระเบญจาชั้นที่ 2 หอพระนาก
บอดีแลนเกวจ
"บอดีแลนเกวจ" (Body Language) คือซิงเกิลที่ 4 ของเจสซี แม็กคาร์ตนีย์ จากอัลบั้ม ดีพาร์เทอร์ และเป็นซิงเกิลที่ 2 ภายหลังการออกจำหน่ายในรูปแบบ รีชาร์ตด์ ออกจำหน่ายเมื่อวันที่ 8 กันยายน พ.ศ. 2552 ในรูปแบบดิจิตอลดาวน์โหลด
เพลงนี้เดิมออกประชาสัมพันธ์ในรูปแบบที่เจสซีขับร้องเพียงคนเดียว ต่อมาได้มีการรีมิกซ์เพลงใหม่โดยขับร้องร่วมกับที-เพน เพลงนี้เจสซีเคยประกาศระหว่างการจัดคอนเสิร์ตทัวร์ว่าจะออกประชาสัมพันธ์เป็นซิงเกิลหลังจากเพลง "ลีฟวิน'" แต่ก็ไม่ได้ออกจำหน่ายแต่อย่างใด จนกระทั่งมีการออกจำหน่ายรูปแบบ รีชาร์ตด์
บาวด์ฟอร์กลอรี (2005)
บาวด์ฟอร์กลอรี (2005)  (Bound for Glory (2005)) เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 23 ตุลาคม ค.ศ. 2005 ที่ ทีเอ็นเอ อิมแพ็ค! โซน ออร์แลนโด, รัฐฟลอริดา สหรัฐอเมริกา บาวด์ออฟกลอรีครั้งนี้เป็นครั้งแรก
บอดีแลนเกวจ
ชาร์ต
"บอดีแลงเกวจ" มียอดดาวน์โหลดประมาณ 58,000 ครั้ง
ก. ขับร้องร่วมกับ ที-เพน
ไมล์
ไมล์ คือหน่วยมาตรฐานอังกฤษที่ใช้วัดระยะทาง มักย่อว่า mi จากภาษาอังกฤษ mile 1 ไมล์มีค่าเท่ากับ
ในปัจจุบัน
ทั่วโลกได้มีการใช้ไมล์ที่แตกต่างกัน โดยไมล์ที่ใช้กันในประเทศสหรัฐอเมริกาจะมีค่าเท่ากับ 1,760 หลา (1 หลาเท่ากับ 0.0009144 เมตร) เพราะฉะนั้น 1 ไมล์ของสหรัฐอเมริกา มีค่าเท่ากับ 1,609.344 เมตร เนื่องจากการที่ค่าไมล์ของแต่ละที่ไม่มีค่าที่เท่ากัน หลาย ๆ ประเทศเลยนิยมใช่หน่วยมาตรฐาน SI ซึ่งก็คือกิโลเมตรแทน
ในประเทศไทยในมักใช้ กิโลเมตร แทน ไมล์
ประวัติศาสตร์
หน่วยไมล์ได้ถูกใช้ตั้งแต่สมัยโรมันในช่วงที่ยึดครองบริเตน ในชื่อ mille passus (มิลเล ปัสซุส มีความหมายว่า 1,000 ก้าวเดิน) โดยเทียบเท่าได้กับระยะเท้า (1 ฟุต) ของชาวโรมัน 5,000 ฟุต ซึ่งภายหลังจากที่ชาวโรมันย้ายออกจากบริเตน หน่วยไมล์ยังคงมีใช้อยู่ คู่กับหน่วยเดิมเฟอร์ลอง ซึ่งเป็นหน่วยวัดที่นาของชาวบริเตน ซึ่งเป็นระยะที่ม้าสามารถลากคันไถได้ก่อนที่ม้าจะหยุดพักซึ่งมีค่าเท่ากับ 660 ฟุต ซึ่งภายหลังได้มีการรวมหน่วยไมล์และเฟอร์ลองเข้าด้วยกัน โดยเปลี่ยนจากเดิมที่ 1 ไมล์เท่ากับ 5000 ฟุต กลายเป็น 1 ไมล์เท่ากับ 8 เฟอร์ลองและเท่ากับ 5280 ฟุต (1 เฟอร์ลองเท่ากับ 660 ฟุต)
เมินปา
เมินปา หรือ เหมินปา (门巴族) เป็นชนเผ่าทิเบตกลุ่มหนึ่งที่อาศัยอยู่ใน รัฐอรุณาจัลประเทศของอินเดียประมาณ 50,000 คน ในแถบเมืองญิงจีในเขตปกครองตนเองทิเบตของจีนประมาณ 25,000 คน และมีอยู่ในภูฏานด้วยประมาณ 3,000 คน
โอลิมปิกฤดูร้อน 1956
'''มหกรรมกีฬาโอลิมปิกฤดูร้อนครั้งที่ 16 ประจำปี ค.ศ. 1956 (พ.ศ. 2499)''' จัดขึ้นที่เมลเบิร์น ประเทศออสเตรเลีย